Tabriz

I Tabriz dia tanàna ao amin' ny faritanin' i Azerbaijàna Atsinanana, ao amin' ny faritra avaratra-andrefana amin' i Iràna, eo amin' ny lalan' ny renirano Talkheh, akaikin' ny farihy Urmia. Any amin' ny haavo 1 370 m ambonin’ ny ranomasina no misy azy, izay ivo-toeran' ny taozavabaventy (fanamboarana fitaovana mekanika sy fitaovana mandeha amin' ny herinaratra, asa hoditra, fanadiovana solitany), sy ny raharaham-barotra ho an’ ny vokatra avy amin' ny faritra fambolena manodidina, ary koa fihaonan-dalana sy fihaonan’ ny lalamby. Ao no misy ny Môskea Manga (Masjed-e Kabūd) mahatalanjona, niorina tamin' ny taonjato faha-15, sy ny toerana mimanda naorina tamin' ny taonjato faha-14. Foibe ara-kolontsaina io tanàna io izay manana oniversite niorina tamin’ ny taona 1949. 

I Tabriz ankehitriny dia naorina eo amin' ny toerana nisy an’ i Tauris (na Turus) fahiny, tanàna voaaro manda an' i Iràna fahiny. Simba be i Tabriz nandritra ny taonjato maro noho ny horohoron-tany, indrindra fa tamin' ny taona 858 sy 1041 ary 1721, ary ireo koa vokatry ny natan' ny Ilkanida sy ny Môngôliana ary ny Safavida nifandimby nanani-bohitra. Nobodoin' ny tafika rosiana ilay tanàna tamin’ ny taona 1827 sy 1828 ary tamin' ny 1946 izy no toeran' ny Repoblika Demôkratikan' i Azerbaijàna naharitra ela.

 Jeôgrafia 
Ny isan' ny mponina dia 1 424 641 tamin' ny taona 2015Iràna ao amin'i geonames.org, novangiana ny 9/ 3/2019 , fa 1 558 693 kosa izany tamin' ny taona 2016. 

 Toetany 

 Jereo koa 
 Iràna
 Faritanin' i Azerbaijàna Atsinanana

 Tsiahy 

sokajy:Tanàna ao Iràna
sokajy:Tanàna ao amin'ny faritanin'i East Azerbaijan